Doložka vybraných vplyvov

 
A.1. Názov materiálu: Návrh Dohody medzi vládou Slovenskej republiky, Úradom Vysokého komisára Organizácie Spojených národov pre utečencov a Medzinárodnou organizáciou pre migráciu o humanitárnom transfere utečencov, ktorí potrebujú medzinárodnú ochranu, cez Slovenskú republiku.

        Termín začatia a ukončenia PPK:  1. 10. 2010 – 5. 10. 2010
   
A.2. Vplyvy:
 
 	Pozitívne* 	Žiadne*	Negatívne*	
1. Vplyvy na rozpočet verejnej správy
 		 	X	
2. Vplyvy na podnikateľské prostredie – dochádza k zvýšeniu regulačného zaťaženia?	 	X 	 	
3, Sociálne vplyvy 
– vplyvy  na hospodárenie obyvateľstva,
-sociálnu exklúziu,
- rovnosť príležitostí a rodovú rovnosť a vplyvy na zamestnanosť	 	X	 	
4. Vplyvy na životné prostredie	 	X	 	
5. Vplyvy na informatizáciu spoločnosti	 	X	 	
* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.
  
A.3. Poznámky

Na základe predmetnej dohody vláda Slovenskej republiky prijme 100 utečencov a osôb pod ochranou na obdobie šiestich (6) mesiacov odo dňa ich vstupu na územie Slovenskej republiky. Dohoda počíta aj s možnosťou predĺženia tohto obdobia o ďalších 6 mesiacov v súlade s jej ustanoveniami, ako aj s možnosťou priebežného dopĺňania tohto počtu, v prípade odchodu niektorých z utečencov do tretej krajiny. Celkový počet dočasne prijatých utečencov a osôb pod ochranou však nepresiahne 100 osôb v akomkoľvek čase ich dočasného umiestnenia na území Slovenskej republiky.

Náklady na tovary a služby poskytnuté počas dočasného umiestnenia utečencov a osôb pod ochranou na území Slovenskej republiky v azylovom zariadení Ministerstva vnútra v Humennom zahŕňajú nasledovné položky:
prevádzkové náklady (plyn, elektrická energia, voda, vývoz a likvidácia odpadov) 37 200,-Eur
služby (strava, strážna služba) 93 600,-Eur
tovary (hygienické potreby, lieky) 11 400,-Eur
Celkové výdavky za šesť (6) mesiacov pobytu 100 utečencov predstavujú sumu 142 200,-Eur. 
Uvedená suma však môže byť ovplyvnená v prípade, že nastanú skutočnosti, ktoré predpokladá predmetná zmluva.

V prílohe č. 13a preto uvádzame:
-	 v prvom stĺpci sumu 71 100 Eur, ktorá predstavuje výdavky za tri (3) mesiace dočasného umiestnenia utečencov v  azylovom zariadení Ministerstva vnútra v Humennom v roku 2010 a 
-	v druhom stĺpci sumu 213 300 Eur, ktorá predstavuje výdavky za deväť (9) mesiacov ich dočasného umiestnenia v  azylovom zariadení Ministerstva vnútra v Humennom v roku 2011 (z toho 3 mesiace predstavujú druhú polovicu obdobia prvých šesť mesiacov ich prijatia na území Slovenskej republiky a 6 mesiacov, predstavuje obdobie možného predĺženia predmetnej dohody podľa jej ustanovení).
 
Dohoda medzi vládou Slovenskej republiky, Úradom Vysokého komisára Organizácie Spojených národov pre utečencov a Medzinárodnou organizáciou pre migráciu o humanitárnom transfere utečencov, ktorí potrebujú medzinárodnú ochranu, cez Slovenskú republiku, má finančný vplyv na rozpočet verejnej správy. Výdavky však budú zabezpečené v rámci rozpočtovej kapitoly Ministerstva vnútra SR na príslušný rozpočtový rok, bez dodatočných požiadaviek na štátny rozpočet. Realizácia druhého šesťmesačného obdobia predpokladaného predmetnou dohodou, je z hľadiska výdavkov možná len v prípade existencie dostatočných finančných prostriedkov zabezpečených v rámci rozpočtovej kapitoly Ministerstva vnútra SR na príslušný rozpočtový rok, a rovnako bez dodatočných požiadaviek na štátny rozpočet.

A.4. Alternatívne riešenia

A.5. Stanovisko gestorov 

1.	Ministerstvo financií SR súhlasí s návrhom doložky vybraných vplyvov v časti vplyvy na rozpočet verejnej správy za podmienky, že predkladateľ identifikuje program programovej štruktúry Ministerstva vnútra SR, z ktorého budú výdavky hradené, a to v tabuľkách č. 5 a č. 1 analýzy vplyvov na rozpočet verejnej správy, na zamestnanosť a financovanie návrhu. (Uvedená pripomienka bola akceptovaná a zapracovaná v súlade s návrhom MF SR do príslušných tabuliek).
2.	Ministerstvo hospodárstva a výstavby SR súhlasí s predmetnou doložkou vybraných vplyvov v časti vplyvy na podnikateľské prostredie.
3.	Ministerstvo práce, sociálnych vecí a rodiny SR súhlasí s doložkou vybraných vplyvov v časti sociálne vplyvy pripravenou k predloženému návrhu.
4.	Ministerstvo pôdohospodárstva, životného prostredia a regionálneho rozvoja SR súhlasí s predloženou doložkou vybraných vplyvov bez pripomienok.
5.	Ministerstvo financií SR súhlasí s predkladateľom, že predmetný materiál nemá vplyv na informatizáciu spoločnosti.